
Nr.27/057/14 martie 2003

R A P O R T

asupra proiectului de Lege pentru aprobarea Ordonanţei de urgenţă a Guvernului nr.186/2002 privind creşterile salariale ce se vor acorda în anul 2003 controlorilor financiari din cadrul Curţii de Conturi, salarizaţi potrivit Ordonanţei de urgenţă a Guvernului nr.160/2000


În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru aprobarea Ordonanţei de urgenţă a Guvernului nr.186/2002 privind creşterile salariale ce se vor acorda în anul 2003 controlorilor financiari din cadrul Curţii de Conturi, salarizaţi potrivit Ordonanţei de urgenţă a Guvernului nr.160/2000, trimis cu adresa nr.114 din 26 februarie 2003.

La întocmirea prezentului raport, Comisia a avut în vedere avizele primite de la Consiliul Legislativ, Consiliul Economic şi Social şi de la următoarele comisii:

1. Comisia juridică, de disciplină şi imunităţi;
2. Comisia pentru buget, finanţe şi bănci.
Comisia a fost sesizată cu dezbaterea şi avizarea proiectului de lege mai sus menţionat în procedură de urgenţă.

Proiectul de lege are ca obiect de reglementare creşterile salariale ce se vor acorda în anul 2003 controlorilor financiari din cadrul Curţii de Conturi, respectiv majorarea cu 6% începând cu 1 ianuarie 2003 şi 9% începând cu 1 octombrie 2003, a indemnizaţiei lunare cu care este remunerat personalul acestei instituţii publice, potrivit Ordonanţei de urgenţă a Guvernului nr.160/2000, aprobată prin Legea nr.711/2001, cu modificările ulterioare.

Comisia propune Plenului aprobarea proiectului de lege întrucât a fost necesară creşterea salarială pentru corelarea veniturilor cu indicele mediu de creştere a preţurilor de consum în 2003 faţă de luna decembrie 2002.

Proiectul de lege face parte din categoria legilor ordinare, conform prevederilor constituţionale.


La dezbaterea acestui proiect au participat ca invitaţi din partea Curţii de Conturi – d-na consilier Edith Szarka şi din partea Ministerului Finanţelor Publice - d-l director general Marin Cojoc şi d-na director Cornelia Gălăşanu.

La lucrările comisiei au fost prezenţi 19 deputaţi, din totalul de 20 membri ai comisiei.


Proiectul de lege a fost adoptat de Senat în şedinţa din data de 13 februarie 2003.

În urma dezbaterii proiectului de lege în şedinţa din data de 12 martie 2003, Comisia propune adoptarea acestuia în forma prezentată de Senat.
II. Amendamente respinse

În cursul dezbaterilor, Comisia a respins următorul amendament:

	Nr. crt.
	Text iniţial
	Amendamentul propus şi autorul acestuia
	Motivare

	0
	1
	2
	3

	1
	__


	D-na deputat Bondi Gyongyike propune ca în cuprinsul anexelor ordonanţei indicatorul de prioritate intersectorială să fie 0,62 la nivelul anului 2000, întrucât valoarea de referinţă sectorială folosită la calcularea drepturilor salariale determinată corect este de 1.832.882 lei în loc de 1.379.911 lei, care s-a avut în vedere.


	Argumente pentru susţinere:

Pentru corectarea unei erori de calcul.
Argumente pentru respingere:

Nu poate fi vorba de o eroare de calcul întrucât valoarea de referinţă sectorială în cuantum de 1.832.882 lei nu a fost aplicată, conform prevederilor art.13 alin.(3) din Legea bugetului de stat pe anul 2001 nr.216/2001, prin care se suspendă aplicarea acestei valori pe anul 2001.

Controlorii Curţii de Conturi au beneficiat însă de o majorare de 103,8% a salariilor pe baza Ordonanţei de urgenţă a Guvernului nr.160/2000, prin care li s-au stabilit indemnizaţii fixe.




Comisia a propus aprobarea proiectului cu 9 voturi pentru şi 5 voturi împotrivă.
PREŞEDINTE,





SECRETAR,

Smaranda DOBRESCU




Ion MÎNZÎNĂ 

Întocmit, 

Expert Elena MESAROŞ

